హిందూస్తాన్ టైమ్స్

**హిందూస్తాన్ టైమ్స్** అనేది భారతీయ ఆంగ్ల భాషా దినపత్రిక. ఇది ఢిల్లీ కేంద్రంగా ప్రచురించబడుతోంది. కెకె బిర్లా కుటుంబానికి చెందిన హెచ్.టి. మీడియాకు సంబంధించిన ప్రధాన ప్రచురణ, శోభనా భర్తియా యాజమాన్యంలో ఉంది.

అకాలీ ఉద్యమం, శిరోమణి అకాలీదళ్ వ్యవస్థాపకుడు సుందర్ సింగ్ లియాల్‌పురి ఢిల్లీలో దీనిని స్థాపించాడు. భారత స్వాతంత్ర్య ఉద్యమంలో జాతీయవాద దినపత్రికగా ముఖ్యభూమిక పోషించింది.

భారతదేశంలో సర్క్యులేషన్ ప్రకారం *హిందూస్థాన్ టైమ్స్* అనేది అతిపెద్ద వార్తాపత్రికలలో ఒకటి. ఆడిట్ బ్యూరో ఆఫ్ సర్క్యులేషన్స్ ప్రకారం 2017 నవంబరు నాటికి 9,93,645 కాపీల సర్క్యులేషను ఉంది. ఇండియన్ రీడర్‌షిప్ సర్వే 2014 ప్రకారం, *[[ది టైమ్స్ ఆఫ్ ఇండియా|టైమ్స్ ఆఫ్ ఇండియా]]* తర్వాత భారతదేశంలో అత్యధికంగా చదివే రెండవ ఆంగ్ల వార్తాపత్రిక *హిందూస్థాన్ టైమ్స్* అని తెలిపింది. న్యూ ఢిల్లీ, ముంబై, లక్నో, పాట్నా, రాంచీ, చండీగఢ్ నుండి ఏకకాల ఎడిషన్లతో ఉత్తర భారతదేశంలో అత్యధికంగా ప్రసిద్ధి చెందింది.

నాగ్‌పూర్ ముద్రణ ప్రదేశం 1997 సెప్టెంబరులో,  జైపూర్ 2006 జూన్ లో నిలిపివేయబడింది. *హిందూస్థాన్ టైమ్స్* 2004లో *హిందూస్థాన్ టైమ్స్* *నెక్స్ట్* అనే యువ దినపత్రికను ప్రారంభించింది. కోల్‌కతా ఎడిషన్ 2000 ప్రారంభంలో, ముంబై 2005 జూలై 14న ప్రారంభించబడింది. *హిందూస్తాన్ టైమ్స్* ఇతర ప్రచురణలు *మింట్* (ఇంగ్లీష్ బిజినెస్ డైలీ), *హిందుస్తాన్* (హిందీ డైలీ), *నందన్* (నెలవారీ పిల్లల పత్రిక), *కాదంబని* (నెలవారీ సాహిత్య పత్రిక) ఉన్నాయి. పిల్లల కోసం ప్రత్యేక సంచిక ఉంది. ఫీవర్ 104.0 ఎఫ్ఎం అనే రేడియో ఛానెల్‌ కూడా ఉంది. విద్యకు సంబంధించిన సంస్థ, స్టడీమేట్, వార్షిక లగ్జరీ కాన్ఫరెన్స్‌ను నిర్వహిస్తుంది.

## చరిత్ర
1924లో ఢిల్లీలో అకాలీ ఉద్యమం, శిరోమణి అకాలీదళ్ వ్యవస్థాపకుడు సుందర్ సింగ్ లియాల్‌పురిచే ఈ *హిందూస్తాన్ టైమ్స్* స్థాపించబడింది. ఎస్ మంగళ్ సింగ్ గిల్ (టెసిల్దార్), ఎస్. చంచల్ సింగ్ (జండియాల, జలంధర్) వార్తాపత్రికకు బాధ్యతలు నిర్వహించారు. మేనేజింగ్ కమిటీలో మదన్ మోహన్ మాలవీయ, తారా సింగ్ సభ్యులుగా ఉన్నారు. మేనేజింగ్ చైర్మన్, చీఫ్ ప్యాట్రన్ మాస్టర్ సుందర్ సింగ్ లియాల్‌పురి.
ఎడమ|thumb| ''హిందుస్థాన్ టైమ్స్'' 75వ వార్షికోత్సవానికి అంకితం చేయబడిన 1999 స్టాంపు

1999లో వార్తాపత్రిక అధికారిక చరిత్రను వ్రాసిన ప్రేమ్ శంకర్ ఝా ప్రకారం, పేపర్ కు ప్రారంభంలో నిధులలో ఎక్కువభాగం కెనడాలోని సిక్కుల నుండి వచ్చింది. ప్రారంభ సంవత్సరాల్లో ఆర్థిక ఇబ్బందులు ప్రారంభమైనప్పుడు, అకాలీలు జాతీయవాద ఉద్యమం నుండి ఇద్దరు ఆసక్తిగల సంభావ్య కొనుగోలుదారులను సంప్రదించారు. వీరు మోతీలాల్ నెహ్రూ, మదన్ మోహన్ మాలవీయ, చివరికి మాల్వియా *హిందుస్థాన్ టైమ్స్‌ని* కొనుగోలు చేశాడు. వాస్తవానికి మాల్వియా పేపర్‌కు ఆర్థిక సహాయం చేయడానికి లాలా లజపత్ రాయ్ సహాయంతో రూ. 40,000 లోను తీసుకున్నాడు. 1928లో గాంధీ పత్రికకు కొత్త సంపాదకుడిగా కెఎం పణిక్కర్‌ను ఎన్నుకున్నారు. ఆ సమయానికి, పేపర్ మళ్ళీ ఆర్థిక ఇబ్బందుల్లో పడడంతో జిడి బిర్లా కొన్ని ఖర్చులను అండర్‌రైట్ చేసి చివరికి యాజమాన్యాన్ని స్వీకరించాడు.

మహాత్మా గాంధీ కుమారుడు దేవదాస్ గాంధీ ఎడిటర్స్ ప్యానెల్‌లోకి ప్రవేశించాడు. తరువాత ఎడిటర్‌గా నియమించబడ్డాడు. 1924 సెప్టెంబరు 26న మహాత్మా గాంధీ ప్రారంభించాడు. మొదటి సంచిక ఢిల్లీలోని నయా బజార్ (ప్రస్తుతం స్వామి శారదా నంద్ మార్గ్) నుండి ప్రచురించబడింది. ఇందులో ఎఫ్.సి. ఆండ్రూస్, కట్టమంచి రామలింగారెడ్డి మొదలైన వారి రచనలు, వ్యాసాలు ఉన్నాయి.

సర్దార్ పనిక్కర్ అని కూడా పిలువబడే కెఎం పనిక్కర్ *హిందూస్తాన్ టైమ్స్‌ను* తీవ్రమైన జాతీయవాద వార్తాపత్రికగా ప్రారంభించాడు. ఆక్సోనియన్, చరిత్రకారుడు, సాహిత్యవేత్తగా, పనిక్కర్ అకాలీ షీట్ కంటే కాగితాన్ని విస్తృతంగా చేయడానికి కృషి చేశాడు. ఎడిటర్ గా బాధ్యతలు స్వీకరించి, తీవ్రంగా శ్రమించాడు. రెండు సంవత్సరాలలో, పనిక్కర్ 3,000 కంటే ఎక్కువ ప్రింట్ ఆర్డర్ తీసుకోలేకపోయాడు. అప్పటికి అకాలీ ఉద్యమం ఆవిరిని కోల్పోయినట్లు కనిపించింది, నిధులు తగ్గిపోయాయి. పండిట్ మదన్ మోహన్ మాలవ్య ఢిల్లీలోని వార్తాపత్రికపై తన దృష్టిని సాకారం చేసుకోవడానికి అడుగుపెట్టినప్పుడు పేపర్ మళ్ళీ పుంజుకుంది.

ఇరవయ్యవ శతాబ్దం మొదటి అర్ధభాగంలో జరిగిన భారత స్వాతంత్ర్య ఉద్యమంలో దాని మూలాలు ఉన్నాయి. అలహాబాద్ హైకోర్టులో "*హిందుస్తాన్ టైమ్స్* ధిక్కార కేసు (ఆగస్టు-నవంబర్, 1941)" కూడా ఎదుర్కొంది. దేవదాస్ గాంధీ, శ్రీ ముల్గాంకర్, బిజి వర్గీస్, కుష్వంత్ సింగ్‌లతో సహా భారతదేశంలోని చాలామంది ముఖ్యమైన వ్యక్తులచే కొన్నిసార్లు సవరించబడింది. సంజోయ్ నారాయణ్ 2008 నుండి 2016 వరకు చీఫ్ ఎడిటర్‌గా ఉన్నాడు.

ఢిల్లీకి చెందిన *హిందుస్థాన్ టైమ్స్* కెకె బిర్లా గ్రూపులో భాగంగా ఉంది. కాంగ్రెస్ పార్టీ రాజ్యసభ సభ్యురాలు, పారిశ్రామికవేత్త కృష్ణ కుమార్ బిర్లా కుమార్తె, ఘనశ్యామ్ దాస్ బిర్లా మనవరాలు శోభనా భర్తియాచే నిర్వహించబడుతోంది. హిందుస్థాన్ టైమ్స్ మీడియా లిమిటెడ్ అనేది ది హిందుస్థాన్ టైమ్స్ లిమిటెడ్ అనుబంధ సంస్థ, ఇది ఎర్త్‌స్టోన్ హోల్డింగ్ (టూ) లిమిటెడ్  అనుబంధ సంస్థ. కెకె బిర్లా గ్రూప్‌కు హిందుస్థాన్ టైమ్స్ మీడియాలో 69 శాతం వాటా ఉంది, దీని విలువ ప్రస్తుతం  834 కోట్లు. శోభనా భర్తియా 1986లో *హిందుస్థాన్ టైమ్స్‌లో* చేరినప్పుడు, ఆమె జాతీయ వార్తాపత్రికకు మొదటి మహిళా చీఫ్ ఎగ్జిక్యూటివ్. శోభన కాంగ్రెస్ పార్టీ నుంచి రాజ్యసభ ఎంపీగా నామినేట్ అయింది.

*హిందుస్థాన్ టైమ్స్‌తో*పాటు, హెచ్‌టి మీడియా దేశీమార్తిని, ఫీవర్ 104 ఎఫ్‌ఎమ్, *మింట్‌* వార్తాపత్రిక ఉన్నాయి.

## రిసెప్షన్
బ్రాండ్ ట్రస్ట్ రిపోర్ట్ 2012లో, *హిందూస్తాన్ టైమ్స్* భారతదేశ అత్యంత విశ్వసనీయ బ్రాండ్‌లలో 291వ స్థానంలో ఉంది. బ్రాండ్ ట్రస్ట్ రిపోర్ట్ 2013 ప్రకారం *హిందూస్తాన్ టైమ్స్* భారతదేశంలోని అత్యంత విశ్వసనీయ బ్రాండ్‌లలో 434వ స్థానంలో నిలిచింది. అయితే 2014లో, బ్రాండ్ ట్రస్ట్ రిపోర్ట్ 2014 ప్రకారం బ్రాండ్ అనలిటిక్స్ కంపెనీ అయిన ట్రస్ట్ రీసెర్చ్ అడ్వైజరీ నిర్వహించిన అధ్యయనం ప్రకారం *హిందూస్తాన్ టైమ్స్* భారతదేశంలోని అత్యంత విశ్వసనీయ బ్రాండ్‌లలో 360వ స్థానంలో నిలిచింది.
[thumb| హిందూస్తాన్ టైమ్స్ హౌస్, [క్రొత్త ఢిల్లీ జిల్లా|న్యూఢిల్లీ]]

## సప్లిమెంట్స్
* *బృషు*
* *హిందుస్థాన్ టైమ్స్‌* *విద్య*
* *హిందుస్థాన్ టైమ్స్‌* *ఎస్టేట్స్*
* *షైన్ ఉద్యోగాలు*
* *హిందుస్థాన్ టైమ్స్‌* *లైవ్*
* *హిందుస్థాన్ టైమ్స్‌* *కేఫ్*

## వ్యాసకర్తలు
* డికె ఇస్సార్: మాజీ చీఫ్ రిపోర్టర్, నేరం, రాజకీయాలు, తీవ్రవాదంపై రాశారు
* బర్ఖా దత్ : జర్నలిస్ట్, ఎన్డీటివి గ్రూప్ ఎడిటర్. పక్షం రోజులకు ఒక కాలమ్ వ్రాస్తాడు.
* కరణ్ థాపర్ : ఇన్ఫోటైన్‌మెంట్ టెలివిజన్ అధ్యక్షుడు, టెలివిజన్ వ్యాఖ్యాత, ఇంటర్వ్యూయర్, వారపు కాలమిస్ట్ ("సండే సెంటిమెంట్స్")
* మానస్ చక్రవర్తి: *మింట్* కోసం క్యాపిటల్ మార్కెట్ విశ్లేషకుడు. ఆదివారాలలో వారపు కాలమ్ "లూస్ కానన్" వ్రాస్తుంది.
* పూనమ్ సక్సేనా: *హిందూస్తాన్ టైమ్స్* సండే మ్యాగజైన్ *బ్రంచ్* ఎడిటర్. ఆమె ప్రతి వారం టీవీ సమీక్ష కాలమ్ "స్మాల్ స్క్రీన్" చేస్తుంది.
* ఇంద్రజిత్ హజ్రా : ఒక నవలా రచయిత, *హిందుస్థాన్ టైమ్స్‌లో* సీనియర్ ఎడిటర్, హజ్రా వారానికోసారి "రెడ్ హెర్రింగ్" కాలమ్‌ను వ్రాస్తారు.
* సోనాల్ కల్రా : *హిందుస్థాన్ టైమ్స్* రోజువారీ వినోదం, జీవనశైలి సప్లిమెంట్ అయిన *హెచ్.టి. సిటీకి* రచయిత, సంపాదకుడు, "A Calmer You" అనే వారపు కాలమ్‌ని వ్రాస్తారు.
* సమర్ హలార్న్‌కర్ : ఎడిటర్-ఎట్-లార్జ్, వివిధ సమస్యలపై వ్రాస్తూ *హిందుస్థాన్ టైమ్స్* వెబ్‌సైట్‌లో ఫుడ్ బ్లాగును కూడా నడుపుతున్నారు.

## మూలాలు

## బయటి లింకులు
*  హిందుస్థాన్ టైమ్స్ ఆన్‌లైన్ ఎడిషన్
* హిందుస్థాన్ టైమ్స్ గురించి 

వర్గం:దినపత్రికలు